hotchpotch/miracl-hf-unified huggingface dataset:
3753 क्रुथने
3753 क्रुथने (3753 Cruithne) (अंग्रेजी : /ˈkruəθnɪ/ or ), सूर्य के ईर्दगिर्द की कक्षा मे एक क्षुद्रग्रह है। पृथ्वी के साथ इसका 1:1 का कक्षीय अनुनाद है। इसे गलत रूप में "पृथ्वी का दूसरा चांद" भी कहा गया है। क्रुथने पृथ्वी की परिक्रमा नहीं करता है बल्कि कई बार यह सूर्य के दूसरी तरफ होता है। इसकी कक्षा इसे बुध की कक्षा के भीतर और मंगल की कक्षा के बाहर रखती है। क्रुथने सूर्य की परिक्रमा करीब एक साल मे लगाता है लेकिन पृथ्वी के ईर्दगिर्द घोड़े की नाल के आकार के हलचल की शृंखला पूरी करने के लिए 770 साल लेता हैं।
क्रुथने की खोज 10 अक्टूबर 1986 को साइडिंग स्प्रिंग वेधशाला, कुनबारब्रान, ऑस्ट्रेलिया में एक फोटोग्राफिक प्लेट पर ब्रिटिश श्मिट टेलीस्कोप से डंकन वाल्ड्रन द्वारा हुई है। इसके 1983 के आभास (1983 UH) का श्रेय गियोवन्नी डे सेंक्टीस और चिली के यूरोपीय दक्षिणी वेधशाला के रिचर्ड एम. वेस्ट को दिया जाता है।
इसकी बेढ्ंगी कक्षा का निर्धारण सबसे पहली बार 1997 में टोरंटो के यॉर्क विश्वविद्यालय में कार्यरत पॉल वीजर्ट व कीमो इनानेन और फिनलैंड के टूर्कू विश्वविद्यालय में कार्यरत सेप्पो मिकोला द्वारा हुआ था।
क्रुथने व्यास में करीब है, तथा पृथ्वी से इसकी निकटतम पहुंच पृथ्वी और चंद्रमा के बीच की दूरी की करीब तीस गुना है [12 गीगामीटर (Gm) या ]। क्रुथने 1994 से लेकर 2015 तक पृथ्वी से अपनी वार्षिक निकटतम पहुंच प्रत्येक नवंबर को बनाता है।
यद्यपि क्रुथने की कक्षा लम्बी अवधि उपरांत स्थिर रहना नहीं मानी गई है, वीजर्ट और इनानेन की गणनाएं बताती है कि यह लम्बे समय तक पृथ्वी की कक्षा के साथ समकालिक रूप से जुडा रहा है। लाखों सालों तक कभी भी इसके पृथ्वी के साथ टकराव का कोई खतरा नहीं है। पृथ्वी और क्रुथने का परिक्रमण पथ एक दूसरे को नहीं काटते, तथा इसका कक्षीय तल भी वर्तमान में पृथ्वी की तुलना में 19.8 डिग्री तक झुका हुआ है। पृथ्वी से समीपता पर क्रुथने का अधिकतम परिमाण +15.8 होता है, जो कि प्लूटो से भी धुंधला है, तथा इसे देखने के लिए कम से कम एक 12.5-इंच (320 मिमी) परावर्तक दूरबीन की जरुरत पडेगी।
क्रुथने की सूर्य के ईर्दगिर्द एक सामान्य अण्डाकार कक्षा है। वर्तमान में सूर्य के ईर्दगिर्द इसकी परिक्रमण अवधि करीब 364 दिनों की है, जो कि पृथ्वी तुलना में लगभग बराबर है। इस वजह से, क्रुथने और पृथ्वी सूर्य के ईर्दगिर्द अपने मार्ग में एक दूसरे का "पीछलग्गु" दिखाई देते हैं। इसी कारण किसी समय क्रुथने "पृथ्वी का दूसरा चांद" कहलाया। हालांकि, यह पृथ्वी की परिक्रमा नहीं करता और यह कोई उपग्रह नहीं है। 2058 में, क्रुथने मंगल के 0.09 एयू [] दायरे में आ जाएगा।
राम शरण गौड़
राम शरण गौड़ (जन्म: २८ जुलाई १९४२ अलीगढ़) लेखक, प्रशासक व समाजसेवी हैं। उन्होंने दिल्ली सरकार के समाज कल्याण विभाग सहित कई अन्य विभागों में मह्त्वपूर्ण पदों पर रहते हुए लेखन कार्य जारी रखा। हिन्दी अकादमी, दिल्ली में ९ वर्ष तक सचिव रहे डॉ॰ रामशरण गौड़ की विभिन्न विषयों पर अब तक दर्ज़नों पुस्तकें प्रकाशित हो चुकी हैं। उन्हें हिन्दी भाषा और साहित्य की सेवा के लिये तमिलनाडु हिन्दी अकादमी, केरल हिन्दी अकादमी सहित कई संस्थाओं द्वारा सम्मानित किया गया। भारत सरकार के संस्कृति मन्त्रालय के अन्तर्गत वरिष्ठ अध्येता के रूप में उन्होंने "आधुनिक गीतिकाव्य में जीवनमूल्य" विषय पर कार्य किया। २८ जुलाई १९४२ को अलीगढ़ जिले के एक गाँव में जन्मे रामशरण गौड़ ने हिन्दी और समाज शास्त्र से एम॰ए॰ करने के पश्चात् हिन्दी साहित्य से पीएच॰डी॰ की। भारत की राजधानी दिल्ली के समाज कल्याण विभाग में बतौर अधिकारी काम कर चुके डॉ॰ गौड़ समाज कल्याण सलाहकार बोर्ड के सदस्य भी रहे हैं। ९ वर्ष तक हिन्दी अकादमी दिल्ली के सचिव रहते हुए अकादमी की पत्रिका इन्द्रप्रस्थ भारती का सम्पादन किया। हिन्दी अकादमी के सचिव पद से सेवानिवृत्ति के पश्चात् उन्होंने संस्कृति मन्त्रालय (भारत सरकार) के अन्तर्गत वरिष्ठ अध्येता के रूप में "आधुनिक गीतिकाव्य में जीवनमूल्य" विषय पर विशेष शोध कार्य किया। पत्नी की मृत्यु के पश्चात् वे अपने एकमात्र पुत्र अनिल गौड़ के साथ नोएडा में रह रहे हैं।
स्वतन्त्र लेखन के अलावा वे कई स्वयंसेवी, समाजसेवी व साहित्यिक संस्थाओं से जुड़े हैं। उनका साफ कहना हैं कि समाज में एक भ्रम फैला हुआ है कि हिन्दी रोजगार की भाषा नहीं हो सकती। कम्प्यूटर पर हिन्दी में काम करने वाले सॉफ्टवेयर वर्षों पूर्व बनाये गये परन्तु उन्हें उपेक्षित रखा गया। हिन्दी के विकास को लेकर सरकार गम्भीर नहीं है। क्या कारण है कि पिछले पच्चीस वर्षों से किसी को राष्ट्र कवि घोषित नहीं किया गया। उन्हें इस बात की भी चिन्ता है कि हिन्दी की उपेक्षा यदि इसी तरह होती रही तो आगामी कुछ वर्षों बाद हमारी भाषा की स्थिति की कल्पना भी नहीं की जा सकती।
राम शरण गौड़ ने हिन्दी में करीब दो दर्ज़न पुस्तकें लिखीं। उनकी प्रमुख पुस्तकें हैं:
हिन्दी भाषा और साहित्य के क्षेत्र में सराहनीय योगदान के लिये उन्हें श्री आराधक सम्मान, प्रशान्त वेदालंकार सम्मान, प्रकाशवीर शास्त्री सम्मान के अलावा तमिलनाडु व केरल की हिन्दी अकादमियों ने भी सम्मानित किया है।:
श्याम सिंह 'शशि'
डॉ श्याम सिंह 'शशि' (१९३५) हिन्दी साहित्यकार तथा समाजविज्ञानी हैं। भारत सरकार ने उन्हें पद्मश्री से सम्मानित किया है। २०१२ में उन्हें सर्बिया रिपब्लिक की राजधानी बेलग्रेड में नवगठित अंतरराष्ट्रीय रोमा संस्कृति विश्वविद्यालय का अध्यक्ष व कुलाधिपति मनोनीत किया गया है।
डॉ॰ शशि के साहित्य पर विभिन्न विश्वविद्यालयों से अनेक एम.फिल, पी.एचडी. आदि के लिए शोधकार्य हुआ है। उनके महाकाव्य 'अग्निसागर' पर 1993 में दूरदर्शन पर दस एपीसोड का एक सीरियल भी प्रसारित हो चुका है। उन्होने 'समाजविज्ञान हिन्दी विश्वकोश' की दो खण्डों में रचना की है। इसके अलावा उन्होने २०० से अधिक पुस्तकों की रचना की है।
डॉ श्याम सिंह 'शशि' का जन्म हरिद्वार के निकट बहादुरपुर नाम्क गाँव में हुआ था।
उत्राटम् तिरुनाल मार्तण्ड वर्मा
उत्राटम् तिरुनाल मार्तण्ड वर्मा (मलयालम : ഉത്രാടം തിരുനാൾ മാർത്താണ്ഡവർമ്മ ; 22 मार्च 1922 – 16 दिसम्बर 2013) त्रावणकोर के महाराजा थे। वे त्रावण्कोर राज्य के अन्तिम शासक महाराजा चित्रा तुरुनल राम वर्मा के छोटे भाई थे।
वे पद्मनाभवस्वामी मंदिर के संरक्षक के रूप में कार्य कर रहे थे। यह मंदिर हाल में अंतराष्ट्रीय चर्चा में तब आया जब इसके गुप्त तहखाने को खोला गया जिसमें अनुमानित एक लाख करोड से अधिक का खजाना होने की बात सार्वजनिक हुई थी। महाराजा मार्तण्ड वर्मा का विवाह लेफ्टिनेंट कर्नल गोपीनाथ पांडालई की पुत्री श्रीमती राधा देवी के साथ हुआ था। उनके परिवार में एक पुत्र अनंत पद्मनाभन और एक पुत्री पार्वती देती है।
चाँदनी चौक लोकसभा निर्वाचन क्षेत्र
चाँदनी चौक लोकसभा निर्वाचन क्षेत्र दिल्ली के भारतीय राष्ट्रीय राजधानी क्षेत्र दिल्ली की 7 लोकसभा (संसदीय) निर्वाचन क्षेत्रों में से एक है। यह निर्वाचन क्षेत्र वर्ष 1956 में अस्तित्व में आया।
2008 में संसदीय निर्वाचन क्षेत्रों के परिसीमन के बाद से, इस क्षेत्र के अंदर निम्न दिल्ली विधान सभा क्षेत्रों में शामिल हैं:
नई दिल्ली लोकसभा निर्वाचन क्षेत्र
नई दिल्ली लोकसभा निर्वाचन क्षेत्र दिल्ली के भारतीय राष्ट्रीय राजधानी क्षेत्र दिल्ली की 7 लोकसभा (संसदीय) निर्वाचन क्षेत्रों में से एक है। यह निर्वाचन क्षेत्र वर्ष 1951 में अस्तित्व में आया।
2008 में संसदीय निर्वाचन क्षेत्रों के परिसीमन के बाद से, इस क्षेत्र के अंदर निम्न दिल्ली विधान सभा क्षेत्रों में शामिल हैं:
रुथ प्रवर झाबवाला
रुथ प्रवर झाबवाला (1927-2013) विख्यात कादम्बरी लेखिका थीं। उनका जन्म जर्मनी में हुआ और वह कई वर्ष भारत में रहीं। उन्हें बुकर पुरस्कार मिला।
उनकी बेटी रेनाना झाबवाला समाज सेविका हैं।
रेनाना झाबवाला
रेनाना झाबवाला समाज सेविका हैं। उनके पति हरीश खरे हैं।
१९९० में उन्हें पद्म श्री मिला।
"The Idea of Work": Co-authored with Ela Bhatt, Indian Academy For Self Employed Women, 2012
"Social Income and Insecurity: A Study in Gujarat": Co-authored with Guy Standing, Jeemol Unni, and Uma Rani. Routledge, 2010.
"Empowering Women in an Insecure World: Joining SEWA Makes a Difference": Co-authored with Sapna Desai and Jignasa Dave. SEWA Academy, 2010.
"Membership-Based Organization of the Poor": Co-edited with Martha Chen, Ravi Kanbur and Carol Richards. Routledge, 2007.
"Women, Work and Poverty": Co-authored by Martha Chen, Joann Vanek, Francie Lund, James Heinz, with Renana Jhabvala and Christine Bonner. UNIFEM, New York, 2005.
"Informal Economy Centrestage: New Structures of Employment": Co-edited with Ratna M. Sudarshan and Jeemol Unni. Sage Publications, New Delhi, 2003.
"The Unorganised Sector: Work Security and Social Protection": Co-edited with R.K.A. Subrahmanya. Sage Publications, New Delhi, 2000.
"Speaking Out: Women’s Economic Empowerment in South Asia": Co-edited with Martha Chen and Marilyn Carr. IT Publications, 1997.
हरीश खरे
हरीश खरे २0०९-२०१२ तक प्रधान मन्त्री मनमोहन सिंह के मीडिया सलाहकार थे।
वह वरिष्ठ पत्रकार हैं।
सिद्धार्थ वरदराजन्
सिद्धार्थ वरदराजन् (1965 --) वरिष्ठ पत्रकार हैं। वह कई वर्ष हिन्दु समाचारपत्र के सम्पादक रहे।
पूर्वी गोलार्ध
पूर्वी गोलार्ध ग्रीनवीच रेखा से पूर्व में स्थित पृथ्वी के आधे भाग के लिए प्रयुक्त भौगोलिक पद है। इस भाग में यूरोप, एशिया, अफ्रीका और ऑस्ट्रेलिया शामील है। इस गोलार्द्ध "ओरिएंटल गोलार्द्ध" भी कहा जाता है। एक सांस्कृतिक या भू राजनीतिक भावना में इसे 'पुरानी दुनिया' भी संबोधित किया जाता है। उत्तरी और दक्षिणी गोलार्द्धों बांटता है जो भूमध्य रेखा के विपरीत, पूर्वी और पश्चिमी गोलार्द्धों को अलग करनेवाली एक मनमाना काल्पनिक रेखा है। 0° देशांतर पर प्रधान मध्याह्न और 180° देशांतर पर विरोधी मध्याह्न, पारंपरिक स्वीकृत सीमाओं हैं जो पश्चिमी देशांतर से पूर्वी देशांतर विभाजित करते हैं। पूर्वी गोलार्ध, पश्चिमी गोलार्ध से कुल भूमि में ज्यादा बड़ा है, यहाँ आवास की व्यापक विविधता है। =इतिहास= यह अभिसमय वाशिंगटन में आयोजित १८८४ के इंटरनेशनल मेरिडियन सम्मेलन में स्थापित किया गया था जिसमे कनाडा रेल इंजीनियर सर सैंडफोर्ड फ्लेमिंग का मानक समय अवधारणाओं को अपनाया गया था। इस सीमांकन के प्रयोग की वजह से पश्चिमी यूरोप, अफ्रीका और पूर्वी रूस, पश्चिमी गोलार्ध में शामील हो रहें थे जिस्से उनकी मानचित्रकारी में उपयोगिता कम हो रही थी। नतीजन, 20° W और बिलकुल विरोधी 160°E के शिरोबिंदु अक्सर इस्तेमाल किया गया जिस्से यूरोप और अफ्रीका पुरी तरह से पूर्वी गोलार्ध में समाविष्ट हुए पर उत्तर पूर्व ग्रीनलैंड का कुछ भाग भी इसमे शामील हुआ और रूस बाहर रह गया। मानक समय के वैश्विक गोद लेने से पहले, कई प्रधान मध्याह्न समय स्थानीय दोपहर से परिभाषित किया जाता था (स्थानीय मध्याह्न)।
=संदर्भ=
भूमि गोलार्ध
भूमि गोलार्ध पृथ्वी का वह गोलार्ध है जिसमें अधिक-से-अधिक जमीनी क्षेत्रफल शामिल है।
अर्चना जोगलेकर
अर्चना जोगलेकर फिल्म अभिनेत्री हैं।
रितुपर्णा दास
रितुपर्णा दास भारत की एक उभरती हुई बैडमिंटन खिलाड़ी हैं। 2013 दिसम्बर में भारत की 78वीं सीनियर नैशनल बैडमिंटन चैम्पियनशिप में वे द्वितीय स्थान पर रहीं।
2013 दिसम्बर में भारत की 78वीं सीनियर नैशनल बैडमिंटन चैम्पियनशिप के सेमी फाईनल में रितुपर्णा ने तत्कालीन चैम्पियन सयाली गोखले को हराकर बड़ा उलटफेर किया, किंतु फाईनल में वे पी वी सिंधु से हारकर द्वितीय स्थान पर रहीं।
जोशना चिनप्पा
जोशना चिनप्पा(जन्म: 15 सितंबर 1986) एक भारतीय महिला स्क्वॉश खिलाड़ी हैं। 2003 में अंडर 19 की कैटेगरी में ब्रिटिश स्क्वॉश चैम्पियनशिप जीतने वाली वे प्रथम भारतीय महिला बनीं। वे भारत की सबसे कम उम्र की नैशनल चैंपियन भी हैं।
वर्तमान में उनकी विश्व रैंकिंग 32 है। मई 2012 में वे चेन्नई ओपन भी जीत चुकी हैं।
ग्लासगो में चल रहे २० वें कामनवेल्थ खेलों में जोशना चिनप्पा एवं दीपिका पल्लीकल की जोड़ी ने ०२ अगस्त २०१४ को स्क्वैश में भारत के लिए स्वर्ण पदक जीतकर इतिहास रचा। भारतीय जोड़ी ने इंग्लैंड के स्क्वैश में वर्चस्व को तोड़ते हुए फाइनल में जेनी डुनकाफ एवं लाडरा मसारो की जोड़ी को लगातार ११-६, ११-८ से हराकर सफलता हासिल की। यह जीत इसलिए भी ऐतिहासिक महत्व की रही क्योंकि भारत नें इससे पहले स्क्वैश खेल में कोई भी पदक हासिल नहीं किया था।
रुक़य्या सुलतान बेगम
रुक़ैया सुल्तान बेगम (वैकल्पिक हिज्जे: रुक़य्या, रुक़ैय्याह) ( 1542 – 19 जनवरी 1626) 1557 से 1605 तक मुग़ल साम्राज्य की मलिका थीं। वे तीसरे मुग़ल बादशाह अकबर की पहली बीवी और मुख्य साथी थीं। 1557 से 27 अक्टूबर 1605, 48 साल तक वे सबसे लंबे समय तक मुग़ल साम्राज्ञी भी रहीं।
रूकैया अपने पति की चचेरी बहन थीं, और जन्म से मुगल राजकुमारी थीं। उनके पिता, हिंदल मिर्ज़ा, अकबर के पिता हुमायूँ के सबसे छोटे भाई थे। उसने नौ साल की उम्र में अकबर के साथ मंगनी की और 14 साल की उम्र में उससे शादी कर ली, लेकिन शादी के बाद भी वह बचची ही रही। बाद के जीवन में, रुकैया ने (अकबर के पसंदीदा) खुर्रम को गोद लिया और मुख्य संरक्षक के रूप में, रुकैया ने उस पर काफी प्रभाव डाला और अपने पति और उसके सौतेले बेटे, जहाँगीर के बीच विवाद अंत करने में महत्वपूर्ण भूमिका निभाई ।
जेट कनेक्ट
जेट कनेक्ट के रूप में संचालित जेटलाइट (पूर्व नाम: एयर सहारा) मुंबई, भारत में आधारित एक वायुसेवा थी। इसे पहले जेट एयर वेज़ कनेक्ट के नाम से जाना जाता था, जेट लाईट इंडिया लिमिटेड का एक व्यावसायिक नाम है। यह मुंबई में स्थित एक विमानन सेवा है जिस पर की जेट एयरवेज का मालिकाना हक़ है। यह विमान सेवा भारत के सभी मेट्रोपोल शहरों को जोड़ने के लिए नियमित उड़ान सेवाएँ प्रदान करती है।
इस एयर लाइन की स्थापना २० सितम्बर १९९१ को हुई थी तथा इसनें ३ दिसम्बर १९९३ को सहारा एयरलाइन्स के रूप में, (सहारा इंडिया परिवार के बड़े हिस्से होने जैसे) अपनी सेवाएँ प्रदान करनी शुरू कर डी। इसमें इस समय तक दो बोइंग ७३७ – २०० एयर क्रेफ्टों को शामिल किया गया था।
यह भारत में निम्न लिखित स्थानों पर अपनी सेवाएँ प्रदान करता है तथा अंतर्राष्ट्रीय उडानें प्रदान नहीं करता है। अंडमान एवं निकोबार द्वीप समूह  पोर्ट ब्लेयर – वीर सावरकर अन्तराष्ट्रीय हवाई अड्डा जेट कनेक्ट के बेड़े में, अक्टूबर २०१३ की खबर के अनुसार निम्नलिखित विमान है जिसमें से कुछ जेट एयरवेज तथा जेट कनेक्ट के संकरण के रूप में चलाये जाते हैं - जेट कनेक्ट अपने यात्रियों के लिए अनेक विशिष्ट सेवाएँ प्रदान करता है जिसमें की खान पान की सुविधा का बहुत ख्याल रखा जाता है। इसके अंतर्गत ही एक ‘बोर्ड पर ही खरीदें (बाई ऑन बोर्ड)’ सेवा शुरू की गयी है जो की अपने तरह की विशिष्ट एवं लीक से हट कर शुरू की हुई सेवा है। इसे जेट कैफ़े के नाम से जाना जाता है तथा इसमें यात्री फ्लाइट पर ही भुगतान करके खाने का आर्डर दे सकते हैं। यह सेवा गिने चुने विमानों पर ही उपलब्ध है।
माणिक सरकार
माणिक सरकार (जन्म: 22 जनवरी 1949) एक भारतीय राजनीतिज्ञ हैं, जो मार्च 1998 से मार्च 2018 तक त्रिपुरा के मुख्यमंत्री रह चुके हैं। वे भारतीय कम्युनिस्ट पार्टी (मार्क्सवादी) से संबद्ध हैं तथा पार्टी पोलितब्यूरो के सदस्य भी हैं। 2013 के विधानसभा चुनावों के बाद वे लगातार चौथी बार मुख्यमंत्री बने। वर्तमान में, वह त्रिपुरा विधान सभा में विपक्ष के नेता हैं।
श्री सरकार अपना मुख्यमंत्री पद का वेतन व भत्ते पार्टी को दान देते हैं जो कि उन्हे रुपये गुजारा भत्ता देती है। वे भारत के सभी राज्यों के मुख्यमंत्रियों में सबसे कम धनी व्यक्ति हो सकते हैं।
माणिक सरकार का जन्म एक मध्यमवर्गीय परिवार में हुआ था। वह एक भारतीय कम्युनिस्ट राजनीतिज्ञ हैं। उनके पिता, अमूल्य सरकार, एक दर्जी के रूप में काम करते थे, जबकि उनकी माँ, अंजलि सरकार, पहले राज्य, और बाद में केंद्र सरकार में कर्मचारी थीं। सरकार अपने छात्र दिनों में छात्र आंदोलनों में सक्रिय हो गये, और 1968 में, 19 वर्ष की आयु में, वह भारत के प्रमुख राजनीतिक दलों में से एक, मार्क्सवादी कम्युनिस्ट पार्टी के सदस्य बन गये। वह एमबीबी कॉलेज में अपने शैक्षणिक जीवन के दौरान छात्र संघ के उम्मीदवार थे, जहां से उन्होंने बी कॉम के साथ स्नातक किया। कॉलेज में अपने पहले वर्ष के दौरान, 1967 के भोजन आंदोलन के अशांत समय में, त्रिपुरा की तत्कालीन कांग्रेस सरकार की नीति के खिलाफ अभियान चला - सरकार भी इस छात्र संघर्ष में शामिल हुए। इस जन आंदोलन में उनकी जोरदार भूमिका ने उन्हें कम्युनिस्टों में शामिल कर दिया। अपने शुरुआती राजनीतिक प्रदर्शन के कारण, वह एमबीबी कॉलेज छात्र संघ के महासचिव भी बने और उन्हें छात्र संघ के भारत का उपाध्यक्ष भी बनाया गया। 1972 में, 23 वर्ष की कम उम्र में, वे कम्युनिस्ट (मार्क्सवादी) पार्टी की राज्य समिति में शामिल हो गए।
माकपा की राज्य समिति में चुने जाने के छह साल बाद, सरकार को 1978 में पार्टी राज्य सचिवालय में शामिल किया गया था। यही वह वर्ष भी था, जब पहली वामपंथी सरकार ने त्रिपुरा में सत्ता संभाली थी।
1980 में, 31 साल की उम्र में, उन्हें अगरतला निर्वाचन क्षेत्र से विधान सभा के सदस्य के रूप में चुना गया था। यह त्रिपुरा में माणिक सरकार के नेतृत्व की शुरुआत थी। लगभग उसी समय, उन्हें सीपीआई (एम) के मुख्य सचेतक के रूप में नियुक्त किया गया था। 1983 में विधान सभा के सदस्य के रूप में उनकी पहली सफलता आयी, जब वह कृष्णानगर, अगरतला से विधानसभा के लिए चुने गए। 1993 में जब वाम मोर्चा सरकार ने सत्ता संभाली, सरकार को माकपा के राज्य सचिव के रूप में नियुक्त किया गया था।
1998 में सरकार को सबसे बड़ी सफलता मिली। 49 साल की उम्र में, वह माकपा के पोलित ब्यूरो के सदस्य बन गए, जो एक कम्युनिस्ट पार्टी में प्रमुख नीति-निर्माण और कार्यकारी समिति है। उसी वर्ष, वह त्रिपुरा राज्य के मुख्यमंत्री बने। तब से, उन्हें 20 वर्षों में लगातार पांच बार उसी पद के लिए चुना गया। वह भारत के उन गिने-चुने मुख्यमंत्रियों में एक हैं, जो इतने लंबे समय तक इस पद पर रह चुके हैं। उनकी पार्टी ने 2018 के चुनावों में बहुमत खो दिया और परिणामस्वरूप उन्हें पद छोड़ना पड़ा।
सरकार की शादी पंचाली भट्टाचार्य से हुई है, जो 2011 में सेवानिवृत्त होने तक केंद्रीय समाज कल्याण बोर्ड में कार्यरत थीं। सरकार और उनकी पत्नी बहुत ही सादा जीवन जीती हैं। सरकार एकमात्र भारतीय मुख्यमंत्री हैं, जिसके पास अपनी निजी गाड़ी या घर नहीं है। वह एक पुराने और बहुत छोटे घर में रहना पसंद करता है जो उनके परदादा का था। वह अपना पूरा वेतन, जो उन्हें एक मुख्यमंत्री के रूप में मिलता था, अपनी पार्टी के लिए दान करते थे, और बदले में उन्हें भत्ते के रूप में हर महीने 10,000 रुपये मिलते थे।
कोट रानी
कोटा रानी कश्मीर में लोहारा वंश के राजा सहदेव के सेनापति रामचंद्र की बेटी थी। [२] रामचंद्र ने एक प्रशासक रिंचन को लद्दाखी नियुक्त किया था। रिंचन महत्वाकांक्षी हो गया। उसने व्यापारियों की आड़ में किले में एक बल भेजा, जिसने आश्चर्य से रामचंद्र के आदमियों को ले लिया। रामचंद्र को मार दिया गया और उनके परिवार को बंदी बना लिया गया।
स्थानीय समर्थन अर्जित करने के लिए, रिंचन ने रामचंद्र के पुत्र रावचंद्र को लार और लद्दाख का प्रशासक नियुक्त किया और उनकी बहन कोटा रानी से विवाह किया। उन्होंने शाह मीर को एक विश्वसनीय दरबारी के रूप में नियुक्त किया, जो पहले कश्मीर में प्रवेश कर चुका था और उसे सरकार में नियुक्ति दी गई थी। रिंचन ने इस्लाम धर्म अपना लिया और सुल्तान सदरुद्दीन के नाम को अपनाया। तीन साल तक शासन करने के बाद एक हत्या के परिणामस्वरूप उनकी मृत्यु हो गई।
कोटा रानी को पहले रिंचन के युवा बेटे के लिए एक रेजिडेंट के रूप में नियुक्त किया गया था। बाद में उसे बड़ों द्वारा उदयनदेव से शादी करने के लिए मना लिया गया। 1338 में उदयनदेव की मृत्यु हो गई।
कोटा रानी के दो पुत्र थे। रिचन के पुत्र शाह मीर के अधीन थे और उदयनदेव के पुत्र को भट्ट भिक्षान ने पढ़ाया था। कोटा रानी अपने आप में शासक बन गई, और भट्टा भिक्षा को अपना प्रधान मंत्री नियुक्त किया।
शाह मीर ने बीमार होने का नाटक किया, और जब भट्टा भिक्षाण ने उनसे मुलाकात की, तो शाह मीर ने अपने बिस्तर से कूद कर जान दे दी। [५] इतिहासकार जोनाजा के अनुसार, उसने आत्महत्या कर ली और अपनी आंतों को शादी के उपहार के रूप में पेश किया। उसके बेटों के साथ क्या हुआ यह पता नहीं है।
वह बहुत बुद्धिमान और एक महान विचारक थी। उसने श्रीनगर शहर को लगातार बाढ़ से बचाया, एक नहर का निर्माण करवाया, जिसका नाम उसके नाम पर रखा गया और उसे "कुटे कोल" कहा जाने लगा। इस नहर से शहर के प्रवेश स्थल पर झेलम नदी का पानी जाता है और फिर से शहर की सीमा से बाहर झेलम नदी में विलीन हो जाता है।
अभिकण
वायुमंडलीय अभिकणीय पदार्थ (Atmospheric particulate matter) पृथ्वी के वायुमंडल में उपस्थित ठोस या तरल पदार्थ के छोटे टुकड़ों को कहा जाता है। इसे संक्षिप्त रूप में अभिकणीय पदार्थ (Particulate Matter) या अभिकण () या वायुमंडलीय विविक्त पदार्थ भी कहा जाता है | अभिकण वायुमंडल में वायुमंडलीय प्रश्लिष () के रूप में निलंबित अवस्था में रहता है। वायुमंडलीय प्रश्लिष पद सिर्फ अभिकणीय पदार्थ को संदर्भित नहीं करता, बल्कि अभिकण एवं वायु मिश्रण को संदर्भित करता है। हालांकि, प्रश्लिष पद को सिर्फ अभिकण घटक को संदर्भित करने के लिए उपयोग करना एक आम बात है। अभिकण के स्रोत दो प्रकार के होते हैं - मानव जनित या प्राकृतिक। इनका मानव स्वास्थ्य, जलवायु और वर्षा पर प्रतिकूल प्रभाव पड़ सकता है | अभिकण कई प्रकार के होते हैं - निलंबित अभिकण (SPM), श्वसनीय निलंबित अभिकण (RSP; १० या उससे कम व्यास वाले अभिकण), सूक्ष्म अभिकण (Fine Particles; २.५ या उससे कम व्यास वाले अभिकण), (१०० या उससे कम व्यास वाले अभिकण) एवं ।
लेडी इरविन कॉलेज
लेडी इरविन कालेज दिल्ली विश्वविद्यालय से सम्बद्ध एक महिला महाविद्यालय है। यह नई दिल्ली में स्थित है। इसकी स्थापना १९३२ में हुई थी। यहाँ खाद्य प्रौद्योगिकी में स्नातक पाठ्यक्रम तथा गृह विज्ञान में स्नातक तथा परास्नातक पाठ्यक्रम उपलब्ध हैं।
गढ़कुंडार
गढ़-कुंडार मध्य प्रदेश के टीकमगढ़ जिले में स्थित एक गाँव है। इस गाँव का नाम यहां स्थित प्रसिद्ध दुर्ग (या गढ़) के नाम पर पढ़ा है। यह किला उस काल की न केवल बेजोड़ शिल्पकला का नमूना है बल्कि उस खूनी प्रणय गाथा के अंत का गवाह भी है, जो विश्वासघात की नींव पर रची गई थी। गढ कुण्डार का प्राचीन नाम गढ कुरार है। जो कि खंगार (खेत सिंह खंगार)शासकों की राजधानी था। 11वीं सदी में बना यह किला 5 मंजिल का है. 3 मंजिल तो ऊपर है, जबकि 2 मंजिल ज़मीन के अंदर यानी भूतल में है. किला एक ऊँची पहाड़ी पर एक हेक्टेयर से अधिक वर्गाकार भूमि पर बना हुआ है. किला इस तरह बनाया गया कि यह 4-5 किलोमीटर दूर से तो दिखता है, लेकिन नज़दीक आते-आते किला दिखना बंद हो जाता है. जिस रास्ते से किला दूर से दिखता है. अगर उसी रास्ते से आएंगे तो यह रास्ता भी किले की बजाय कहीं और जाता है. जबकि किले के लिए दूसरा रास्ता है
प्रतिभा सिंह
प्रतिभा सिंह (जन्म 16 जून 1956) भारत की १४वीं लोकसभा की सदस्या थी। वि वीरभद्र सिंह की पत्नी हैं और २०१२ से हिमाचल प्रदेश के मुख्यमंत्री हैं। वो हिमाचल प्रदेश की मंडी से निर्वाचित हुईं एवं भारतीय राष्ट्रीय कांग्रेस की सदस्या हैं।
एयर एशिया इंडिया
एयरएशिया इंडिया भारतीय – मलेशियन कम कीमत की प्रस्तावित वाहक सेवा है। यह एयर एशिया की सहायक सेवा है जो की एशिया की सबसे बड़ी कम किराये वाली सेवा है। १९ फरबरी २०१३ को ऐसे घोषणा की गयी है की यह एयर लाइन सहायक कार्य के रूप में टाटा संस एवं एयर एशिया द्वारा संचालित की जाएगी जिसमें एयर एशिया का ४९ % मालिकाना दायित्वा होगा, टाटा संस का ३० %, तथा अमित भाटिया का बचा हुआ २१ % मालिकाना हक होगा। यह सहायक कार्य टाटा के उडान इंडस्ट्री में ६० साल के बाद वापसी के रूप में भी देखा जा सकता है।
एयर इंडिया पहली ऐसे विदेशी एयरलाइन है जिसकी सहायक सेवा भारत में स्थापित की गयी है।
इस एयर लाइन की उत्पत्ति अक्टूबर २०१२ से है जबकि एयर एशिया भारत के बहार ऐसे संचालन के लिए बहुत ही उत्सुक थी जिसमें की उडान का वातावरण, टैक्स की रूप रेखा बहुत ही सौहार्द पूर्ण हो तथा कम कीमत वाली हो। भारत सरकार के, ‘एक विदेशी फर्म को ४९ % से ज्यादा कीमत लगाने की अनुमति’ के बाद से, एयर एशिया नें फरबरी २०१३ ने भारत में संचालन के लिए फॉरेन इन्वेस्टमेंट प्रमोशन बोर्ड से प्रस्ताव को पास करवाने के लिए दरख्वास्त की। टाटा इंडिया नें घोषणा की कि यह टाटा संस एवं टेल्स्ट्रा ट्रेड प्लेस के साथ उनकी सहायक सेवा होगी। टाटा संस अपने दो नॉन – एग्जीक्यूटिव निर्देशकों के साथ एयरलाइन के बोर्ड में अपना प्रतिनिधित्वा करेगी। एयर इंडिया संचालन में कई शहरों को शामिल करने की बात सोच रही है, जिसमें चेन्नई इंटरनेशनल एयर पोर्ट को संचालन का मुख्य स्थान बनाने के अलावा कई अन्य २ टियर एवं ३ टियर शहरों को भी शामिल किया गया है। के पी एम् जी के अनुसार एयर एशिया की शुरुआत एक और ‘मुद्रा से सम्बंधित लडाई’ को संभावित रूप से जन्म दे सकती है। जैसा की किराया कम होगा तो यात्रियों की संख्या में भी संभावित रूप से बृद्धि होगी। जिससे की एयर ट्रैफिक में बृद्धि होती चली जाएगी जिससे भारतीय उड़ान क्षेत्र में बड़े परिवर्तन आने की संभावना है।
एयरलाइन के निर्माण के पूर्व, टोनी फर्नांडिस नें घोषणा की कि वे चाहते हैं की रतन टाटा इस एयरलाइन्स के चेयरमैन बनें, जिसे की ठुकरा दिया गया, हालाँकि बाद में वो एयर एशिया इंडिया मैनेजमेंट बोर्ड के मुख्य सुझाव दाता अधिकारी बन गये। १५ मई २०१३ को एयर एशिया इंडिया नें मेनेजमेंट परामर्श दाता के रूप में मित्तू चंडिल्य को सी ई ओ के रूप में नियुक्त किया।
एयर एशिया एयर बस ए ३२० – २२० एयरक्राफ्ट के परिचालन की योजना बना रहा है। एयरलाइन पहले तो ३ या ४ ए ३२० की नियुक्ति करेगी तथा बाद में कार्य चल निकलने पर अपना बेडा बढा लेगी।
कपास कताई के यन्त्र
कपास कताई यंत्र से आशय उन मशीनों से है जो तैयार कपास को लेते हैं और उसकी कताई करके तैयार सूत (यार्न) देते हैं। इस काम के लिए कई शताब्दियों से यन्त्रों का प्रयोग किया जा रहा है। अट्ठारहवीं और उन्नीसवीं शताब्दी में औद्योगिक क्रान्ति के दौरान कपास-कताई के यंत्रों का विकास हुआ जिससे वस्त्र-उद्योग में वृहत-उत्पादन (मास-प्रोडक्सन) होने लगा।
क्रीटी लिपि
क्रीटी ग्रीस के क्रीट द्वीप की प्राचीन भाषा है। क्रीटी भाषा और लिपि अभी तक पढ़ी नहीं जा सकी जिससे उसकी भाषा के प्राचीन रूप का पता चल सकना संभव न हो सका है। किंतु अधिकतर विद्वानों का मत है कि प्राचीन क्रीट की यह भाषा आर्येतर थी। वहाँ तक आर्यों की पहुँच होने से पहले ही वह मर चुकी थी। उसके दक्षिण सागर पार प्राचीन मिस्रियों की हामी सभ्यता थी, पूर्व में सुमेरियों और बाबुलियों की सामी सभ्यता उसे छापे हुए थी, जिससे आर्यों के संपर्क से वह वंचित रहा। क्रीट और उसके ग्रीक, लघुएशियाई नगरों का १५वीं सदी ई. पू. के लगभग आर्यों से संपर्क हुआ और वह उनके लिये मारक सिद्ध हुआ। एशियाई और दोरियाई आर्य ग्रीक जातियों ने अपने आक्रमणों द्वारा उन्हें नष्ट कर दिया।
सर आर्थर ईवांस आदि पुराविदों के अध्यवसाय से क्रीट की प्राचीन सभ्यता के भग्नावशेष खोद निकाले गए हैं। इसी सभ्यता के लघुएशिया के पूर्वोत्तरी संतरी त्राय नगर के ध्वंसावशेषों को खोदकर श्लीमान ने पुरातत्व के विज्ञान की नींव डाली थी। लघुएशिया का यह त्राय और ग्रीस का माइसीनी (मिकीनी) इसी क्रीटी सभ्यता के नगर थे जिनके दूसरे नाम ईजियाई और मिनोसी (मिनोअन) भी हैं।
क्रीटी सभ्यता के नगरों की खुदाइयों में प्राय: दो हजार मिट्टी, चूने आदि की बनी मुहरें मिली हैं। इनके अध्ययन से पता चलता है कि क्रीटी भाषा की प्रारंभिक लिपि चित्रमय थी जो धीरे धीरे रेखांकित हो गई। ये रेखाएँ क्या ध्वनित करती हैं, इसका अनुमान कर सकना कठिन है। बाद की सदियों की मुहरों पर जो आकृतियाँ बनी हैं उनसे अनुमान किया गया है कि वे संभवत: उस वर्ग की है जिसे ‘आइडियोग्राफ़’ (शब्दचित्र, ध्वनिनाम -चित्र) कहते हैं, जो चित्रलिपि और वर्णलिपि के बीच की लिपि है। इन आकृतियों से स्पष्ट है कि अभी तक क्रीट में वर्णमाला लिपि का उदय नहीं हुआ था। जब तक इन मुहरों की लिपि पढ़ ली नहीं जाती, ईजियाई सभ्यता की भाषा के संबंध में किसी प्रकार का भी अनुमान केवल काल्पनिक होगा।
प्रश्लिष
सूक्ष्म ठोस कणों अथवा तरल बूंदों की हवा या किसी अन्य गैस में को प्रश्लिष () कहा जाता है। हवा में उपस्थित प्रश्लिष को वायुमंडलीय प्रश्लिष (Atmospheric Aerosol) कहा जाता है। , , वायुमंडलीय प्रदूषक अभिकण (particulate air pollutants), - प्रश्लिष के उदाहरण हैं। तरल या ठोस अभिकण १ μm से ज्यादातर छोटे व्यास के हैं ; बड़े अभिकणों के तलछट में बैठने की महत्वपूर्ण गति, मिश्रण को निलम्बित रूप में लाती है, लेकिन भेद पूर्णतः स्पष्ट नहीं है। सामान्य बातचीत में, प्रश्लिष आमतौर पर प्रश्लिष फुहार (spray) को संदर्भित करता है, जो कि एक डब्बे या सदृश पात्र में उपभोक्ता उत्पाद स्वरुप में वितरित किया जाता है।
दर्पण धारामापी
दर्पण धारामापी उस धारामापी को कहते हैं जिसमें धारा मापन हेतु संकेतक सुई के स्थान पर दर्पण का प्रतिबिम्ब देखा जाता है। दर्पण एक प्रकाश पुँज को परावर्तित करता है जो एक मापन मीटर पर प्रतिबिम्बित होता है।
माघ (कवि)
माघ, मारवाड़ के प्राचीनतम महाकाव्य 'शिशुपालवध' के रचियता थे। 'माघ' का जन्म भीन-माल के एक प्रतिष्ठित धनी श्रीमाली ब्राह्मण-कुल में हुआ था। उनकी पत्नी का नाम विद्यावती था। वे सर्वश्रेष्ठ संस्कृतमहाकवियों की त्रयी (माघ, भारवि, कालिदास) में अन्यतम हैं। उन्होंने शिशुपाल वध नामक केवल एक ही महाकाव्य लिखा। इस महाकाव्य में श्रीकृष्ण के द्वारा युधिष्ठिर के राजसूय यज्ञ में चेदिनरेश शिशुपाल के वध का सांगोपांग वर्णन है। उपमा, अर्थगौरव तथा पदलालित्य - इन तीन गुणों का सुभग सह-अस्तित्व माघ के कमनीय काव्य में मिलता है, अतः "माघे सन्ति त्रयो गुणा:" उनके बारे में सुप्रसिद्ध है।इनके पिता का नाम दत्तक था ।राजस्थान पाठ्यपुस्तक मंडल द्वारा राजकीय विधालयो की कक्षा 8 की हिंदी की पुस्तक के अनुसार इनकी पत्नी का नाम माल्हण है ।
माघ को संस्कृत आलोचकों व विद्वानों द्वारा प्रायः एक प्रकाण्ड सर्वशास्त्रतत्त्वज्ञ विद्वान् माना जाता है। दर्शनशास्त्र, संगीतशास्त्र तथा व्याकरणशास्त्र में उनकी विद्वत्ता थी। उनका पाण्डित्य एकांगी नही, प्रत्युत सर्वगामी था। अतएव उन्हें 'पण्डित-कवि' भी कहा गया है। महाकवि भारवि द्वारा प्रवर्तित "अलंकृत शैली" का पूर्ण विकसित स्वरुप माघ के महाकाव्य 'शिशुपालवध' में प्राप्त होता है, जिसका प्रभाव बाद के कवियों पर बहुत ही अधिक पड़ा। उनके 'शिशुपालवध' के प्रत्येक पक्ष की विशेषता का बहुत गहरा साहित्यिक अध्ययन संस्कृत विद्वानों व शिक्षाविदों द्वारा किया गया है।
उनके बारे में पंडित बलदेव उपाध्याय ने कहा है -"अलंकृत महाकाव्य की यह आदर्श कल्पना महाकवि माघ का संस्कृतसाहित्य को अविस्मरणीय योगदान है, जिसका अनुसरण तथा परिबृहण कर हमारा काव्य साहित्य समृद्ध, सम्पन्न तथा सुसंस्कृत हुआ है।"
माघ की प्रशंशा में कहा गया है-
राजधर्म
राजधर्म का अर्थ है - 'राजा का धर्म' या 'राजा का कर्तव्य'। राजवर्ग को देश का संचालन कैसे करना है, इस विद्या का नाम ही 'राजधर्म' है। राजधर्म की शिक्षा के मूल वेद हैं।
धर्मसूत्रों - मनुस्मृति, शुक्रनीति में भी राजधर्म का विवेचन किया गया है। महाभारत के विदुर प्रजागर तथा शान्तिपर्व, चाणक्य द्वारा रचित प्रसिद्ध ग्रन्थ अर्थशास्त्र आदि में भी राजधर्म की बहुत सी व्याख्या है, स्वामी दयानन्द सरस्वती ने भी सत्यार्थ प्रकाश में एक पूरा समुल्लास राजधर्म पर लिखा है। महाभारत में इसी नाम का एक उपपर्व है जिसमें राजधर्म का विस्तृत विवेचन किया गया है।
महाभारत युद्घ के समाप्त होने के बाद महाराज युधिष्ठिर को भीष्म ने राजधर्म का उपदेश दिया था।
युधिष्ठर को समझाते हुए भीष्म पितामह कहते हैं-
ये गुण निम्नवत हैं-
आगे २१वें अध्याय में भीष्म पितामह युधिष्ठर को यह भी बताते हैं कि तुम लोभी और मूर्ख मनुष्यों को काम और अर्थ के साधनों में मत लगाओ।
मनुस्मृति के ७वें अध्याय में राजधर्म की चर्चा की गयी है। मनु ने आदिकाल में मानव जीवन को उन्नत प्रगतिशील और राष्ट्ररक्षा, राजधर्म और मानव धर्म के मापदण्डों के द्वारा राष्ट्र को सुबल और सुव्यवस्थित बनाने का भी महत्वपूर्ण कार्य किया है। उन्होने अपने ग्रन्थ में मनुष्य के जन्म से लेकर मृत्यु पर्यन्त जहाँ संस्कारों का वर्णन किया है वहीं मनुष्य के जीवन को सुखमय बनाने के लिए राजधर्म का भी वर्णन किया है। उन्होने इस महान् ग्रन्थ के द्वारा मानव समाज को संगठित वा उन्नत बनाने के लिये अनेक माध्यमों से राजधर्म की व्याख्या कर राजा, मंत्री, सभासद्, प्रजा तथा इन पर प्रयुक्त होने वाले दण्ड विधान, कर व्यवस्था, तथा न्याय व्यवस्था, का बहुत सुन्दर ही वर्णन किया है।
कौटिल्य के अर्थशास्त्र में राजधर्म की चर्चा है।
विदर्भ एक्सप्रेस
१२१०५ एवं १२१०६ विदर्भ एक्सप्रेस भारतीय रेलवे से सम्बंधित सुपरफ़ास्ट रेल है जो की मुंबई सी एस टी एवं गोंडिया महाराष्ट्र के बीच चलती है। यह रेल नित्य सेवा प्रदान करती है यह १२१०५ नाम से मुंबई सी एस टी से गोंडिया के लिए चलती है वहीँ १२१०६ नाम से विपरीत दिशा में चलती है।
विदर्भ एक्सप्रेस में १ एयर कंडिशन्ड प्रथम श्रेणी मिश्र एयर कंडिशन्ड २ टियर (एच ए १), २ एयर कंडिशन्ड २ टियर, १ एयर कंडिशन्ड २ मिश्र एयर कंडिशन्ड ३ टियर (ए बी १), १० शयन श्रेणी तथा ४ सामान्य अनारक्षित कोच होते हैं। जैसा की अन्य रेलों के साथ होता है वैसी ही व्यवस्था इस रेल के साथ भी है। मांग के अनुसार इसमें कोचों की संख्या घटा या बढ़ा दी जाती है।
पहले यह एक्सप्रेस मुंबई सी एस टी और नागपुर के बीच में चला करती थी जिसे बाद में गोंडिया से कर दिया गया। यह नित्य चलती है तथा १६ घंटों में लगभग ९६७ किलोमीटर की दूरी ६०.४४ किलोमीटर / घंटा की रफ़्तार से तय करती है।
दोहरी कर्षण क्षमता वाल्व डब्ल्यू सी ए एम् ३ इंजन इसे मुंबई सी एस टी से लगत पुर तक ले जाता है जिसके बाद भुसावल डब्ल्यू ए पी ४ बाकी की यात्रा करवाता है। कल्याण और लागतपुरी के बीच इसमें बैंकर इंजन लगता है।
इसका नाम विदर्भ एक्सप्रेस इसलिए रखा गया क्योंकि यह पहले नागपुर जाया करती थी जो की महाराष्ट्र हिस्से में पड़ता था। हालाँकि ऑफिसियल रेलवे समय सारणी दर्शाता है की इगतपुरी पर १ और ५ मिनट का हाल्ट होता है पर यह लगभग १५ मिनट का होता है क्योंकि यहाँ पर ही इन्जिन बदलता है। १२१०५ विदर्भ एक्सप्रेस का हाल्ट थाडे में नहीं है।
१२१०५ विदर्भ एक्सप्रेस मुंबई सी एस टी को हर दिन १९ :१० पर छोड़ती है और गोंडिया में ११ : १० बजे पहुंचती है। जबकि १२१०६ विदर्भ एक्सप्रेस हर रोज १४ : ५५ पर गोंडिया से निकलती है और मुंबई सी एस टी में ०७ : ०० पर पहुँचती है। विदर्भ एक्सप्रेस की समय सरणी इस प्रकार है -
लोकनाथ गोस्वामी
लोकनाथ गोस्वामी गैड़ीय वैष्णव सन्त थे। उनका जन्म यशोहर (जैसोर) के तालखडि ग्राम में सं. १५४० में हुआ था। पिता का नाम पद्मनाम चक्रवर्ती तथा माता का सीता देवी था। यह पंद्रह वर्ष के वय में नवद्वीप आए तथा अद्वैताचार्य के यहाँ भक्तिशास्त्र का अध्ययन करने लगे। श्रीगौरांग तथा गदाधर पंडित यहाँ इनके सहपाठी थे। इनकी भक्ति से प्रसन्न हो आचार्य ने स्वयं इन्हें दीक्षा दी। श्रीगौरांग के आदेश से अपने सहपाठी भूगर्भ स्वामी के साथ वृंदावन के लुप्त लीलास्थानों को खोजने के लिए गए। वहाँ पता लगाकर इन्होंने सैकड़ों तीर्थों का उद्धार किया तथा उन्हें लेखबद्ध किया। किशोरीकुंड के पास रहते समय श्री राधागोविंद की मूर्ति इन्हें मिली। इन्होंने केवल एक शिष्य नरोत्तमदास ठाकुर को बनाया और उन्हें भी संवत् १६२९ में बंगाल में भक्तिप्रचारार्थ भेज दिया। इसके दो तीन वर्ष बाद इन्होंने शरीर त्याग दिया।
परामर्श मनोविज्ञान
परामर्श मनोविज्ञान या उपबोधन मनोविज्ञान (Counseling psychology) एक मनोवैज्ञानिक विशेषज्ञता है जो परामर्श प्रक्रिया एवं परिणाम; पर्यवेक्षण एवं प्रशिक्षण; जीवन विकास एवं परामर्श तथा निवारण एवं स्वास्थ्य जैसे विभिन्न व्यापक क्षेत्र और शोध में प्रयुक्त की जाती है।
परामर्श मनोविज्ञान प्रैक्टिशनर (जिन्हें परामर्शदाता कहा जाता है) व्यक्तियों से बात करते हैं, उनकी मानसिक स्थिति को समझते हैं तथा उन्हें परेशान करने वाली समस्याओं से उबरने के श्रेष्ठ उपाय उन्हें सुझाते हैं।
इरिना विट्ठल
इरिना विट्ठल एक भारतीय महिला उद्यमी है। वर्तमान में वे छ: बड़ी कंपनियों क्रमश: ऐक्सिस बैंक, विप्रो, ग्लैक्सो स्मिथक्लाइन, कंज़्यूमर हेल्थकेयर, टाइटन इंडस्ट्रीज, टाटा ग्लोबल बेवरेजेज़ और गोदरेज कंज़्यूमर प्रोडक्ट की डायरेक्टर हैं। वे मैकेजी की पूर्व पार्टनर रही हैं। वे भारतीय प्रबंध संस्थान, कोलकाता से एम बी ए हैं।
प्रिया सचान
प्रिया सचान निजी मेट्रो सेवा की एक भारतीय महिला ऑपरेटर है। वे भारत की पहली निजी मेट्रो रेल सेवा ‘रैपिड मेट्रो’ में ट्रेन ऑपरेटर हैं।
उर्वशी बुटालिया
sliterated Text in Unicode उर्वशी बुटालिया भारत की पहली फेमिनिस्ट पब्लिशिंग हाउस की संस्थापक हैं और लंबे समय से महिला अधिकारों के लिए संघर्षरत हैं। निर्भया कांड के बाद 2013 में इन्होंने महिला हिंसा और सुरक्षा को लेकर विभिन्न मंचों से सख्त तेवर दिखाए। सरकारी नीतियों की आलोचना की और महिलाओं के लिए नए क्राइसिस सेंटर समेत हेल्पलाइनों की स्थापना पर खास जोर दिया। दुनियाभर में प्रतिष्ठित मानी जाने वाली पत्रिका ‘फॉरेन पॉलिसी’ ने वर्ष-2013 के 100 टॉप ग्लोबल थिंकर्स में उर्वशी को भी स्थान दिया है।
रुबैदा सलाम
रुबैदा सलाम भारतीय प्रशासनिक सेवा की 2013 बैच की अधिकारी हैं। वे जम्मू और कश्मीर की पहली महिला बनी हैं जिन्होंने सिविल सर्विसेस के लिए क्वालीफाई किया है। 26 साल की रुबैदा के पास मेडिसिन की डिग्री है। उन्होंने अपना एकमात्र लक्ष्य सिविल सेवा चुना, इसलिए अपनी प्रैक्टिस छोड़ी और दबावों के बावजूद शादी के प्रस्तावों को ठुकराया। उनकी रैंक 804 है और उन्हें पुलिस सर्विस एलॉट किया गया है।
मीनाक्षी शुक्ला
मीनाक्षी शुक्ला भारतीय अंतरिक्ष अनुसंधान संगठन यानी इसरो में मंगल यान अभियान की प्रोजेक्ट मैनेजर हैं। जिस मंगल अभियान को लेकर पूरी दुनिया में आज भारत का नाम रोशन है, उस अभियान की मीनाक्षी भी एक स्तंभ हैं। वे 1999 से इसरो में साइंटिस्ट है। मीनाक्षी पर जिम्मेदारी है कि वह मंगल यान की हर गतिविधि पर नजर रखें। साथ ही उनकी जिम्मेदारी यान से मिले तस्वीरों को डी-कोड करने की है।
मीनाक्षी मध्य प्रदेश के बिलासपुर शहर की हैं। उन्होने शहर के बर्जेश स्कूल में हिंदी मीडियम से 10वीं-12वीं की पढ़ाई कर पूरे रीजन में टॉप आने का रिकॉर्ड बनाया है।
पशु चिकित्सा एवं पशु विज्ञान महाविद्यालय, बीकानेर
पशु चिकित्सा एवं पशु विज्ञान महाविद्यालय, बीकानेर, बीकानेर स्थित राजस्थान पशु चिकित्सा और पशु विज्ञान विश्‍वविद्यालय से सम्बद्ध महाविद्यालय है। इसकी स्थापना १९६५ में हुई ही। भारत के सभी पशु-चिकित्सा एवं पशु विज्ञान महाविद्यालयों मे बीकानेर के महाविद्यालय की अधोसंरचना, शैक्षणिक स्तर व प्रयोगशालाओं में उपलब्ध शोध सुविधाओं के आधार पर सदैव प्रथम पांच मे से एक स्थान सुनिश्चिचित माना जाता रहा है।
आल्हा
आल्हा मध्यभारत में स्थित ऐतिहासिक बुन्देलखण्ड के सेनापति थे और अपनी वीरता के लिए विख्यात थे। आल्हा के छोटे भाई का नाम ऊदल था और वह भी वीरता में अपने भाई से बढ़कर ही था। जगनेर के राजा जगनिक ने आल्ह-खण्ड नामक एक काव्य रचा था उसमें इन वीरों की 52 लड़ाइयों की गाथा वर्णित है।
ऊदल ने अपनी मातृभूमि की रक्षा हेतु पृथ्वीराज चौहान से युद्ध करते हुए ऊदल वीरगति प्राप्त हुए  आल्हा को अपने छोटे भाई की वीरगति की खबर सुनकर अपना अपना आपा खो बैठे और पृथ्वीराज चौहान की सेना पर मौत बनकर टूट पड़े आल्हा के सामने जो आया मारा गया 1 घण्टे के घनघोर युद्ध की के बाद पृथ्वीराज और आल्हा आमने-सामने थे दोनों में भीषण युद्ध हुआ पृथ्वीराज चौहान बुरी तरह घायल हुए आल्हा के गुरु गोरखनाथ के कहने पर आल्हा ने पृथ्वीराज चौहान को जीवनदान दिया और बुन्देलखण्ड के महा योद्धा आल्हा ने नाथ पन्थ स्वीकार कर लिया
आल्हा चन्देल राजा परमर्दिदेव (परमल के रूप में भी जाना जाता है) के एक महान सेनापति थे, जिन्होंने 1182 ई० में पृथ्वीराज चौहान से लड़ाई लड़ी, जो आल्हा-खाण्डबॉल में अमर हो गए।
आल्हा और ऊदल, चन्देल राजा परमल के सेनापति दसराज के पुत्र थे। वे बनाफर वंश के थे, जो कि चन्द्रवंशी क्षत्रिय वंश है। मध्य-काल में आल्हा-ऊदल की गाथा क्षत्रिय शौर्य का प्रतीक दर्शाती है।
पं० ललिता प्रसाद मिश्र ने अपने ग्रन्थ आल्हखण्ड की भूमिका में आल्हा को युधिष्ठिर और ऊदल को भीम का साक्षात अवतार बताते हुए लिखा है - ""यह दोनों वीर अवतारी होने के कारण अतुल पराक्रमी थे। ये प्राय: 12वीं विक्रमीय शताब्दी में पैदा हुए और 13वीं शताब्दी के पुर्वार्द्ध तक अमानुषी पराक्रम दिखाते हुए वीरगति को प्राप्त हो गये।ऐसा प्रचलित है की ऊदल की पृथ्वीराज चौहान द्वारा हत्या के पश्चात आल्हा ने संन्यास ले लिया और जो आज तक अमर है और गुरु गोरखनाथ के आदेश से आल्हा ने पृथ्वीराज को जीवनदान दे दिया था ,पृथ्वीराज चौहान के परम मित्र संजम भी महोबा की इसी लड़ाई में आल्हा उदल के सेनापति बलभद्र तिवारी जो कान्यकुब्ज और कश्यप गोत्र के थे उनके द्वारा मारा गया था। वह शताब्दी वीरों की सदी कही जा सकती है और उस समय की अलौकिक वीरगाथाओं को तब से गाते हम लोग चले आते हैं। आज भी कायर तक उन्हें (आल्हा) सुनकर जोश में भर अनेकों साहस के काम कर डालते हैं। यूरोपीय महायुद्ध में सैनिकों को रणमत्त करने के लिये ब्रिटिश गवर्नमेण्ट को भी इस (आल्हखण्ड) का सहारा लेना पड़ा था।""
मीरा सान्याल
मीरा सान्याल (मीरा हीरानन्दानी, जन्म: 15 अक्टूबर 1961, मृत्यु:11 जनवरी, 2019) एक भारतीय इन्वेस्टमेंट बैंकर और राजनीतिज्ञ थीं। वे एबीएन एमरो बैंक की मुख्य कार्यकारी अधिकारी भी रहीं। मीरा ने निर्दलीय प्रत्याशी के रूप में वर्ष 2009 में दक्षिण मुंबई सीट से लोकसभा चुनाव लड़ा था। वे लंबे समय से सामुदायिक विकास कार्यक्रमों और नीतिगत सुधारों से जुड़ी रहीं।२०१४ में वे एक आम आदमी पार्टी से जुड़ीं तथा लोकसभा चुनाव लड़ा। मीरा का जन्म कोच्चि में हुआ। उनकी प्रारंभिक शिक्षा कैथेड्रल और जॉन कोनन स्कूल मुंबई, लोरेटो कॉन्वेन्ट, दिल्ली और किले कॉन्वेंट स्कूल, मुंबई से हुई तथा इनसीड, फ्रांस से उन्होने एमबीए की शिक्षा ग्रहण की। साथ ही वे हार्वर्ड बिजनेस स्कूल से 2006 में उन्नत प्रबंधन कार्यक्रम के लिए चयनित हुई। वे चार्टर्ड इंस्टीट्यूट ऑफ बैंकर्स से फ़ेलो और सिडेनहैम कॉलेज, मुंबई से वाणिज्य विषय के साथ स्नातक हैं।
मीरा सान्याल भारतीय नौसेना के इतिहास में वीरता पुरस्कार पाने वाले तथा कई प्रकाशनों के लेखक और संघ लोक सेवा आयोग (यूपीएससी) के एक सदस्य एडमिरल स्वर्गीय गुलाब मोहनलाल हीरानंदानी और बानो हीरानंदानी की बेटी है। उनका विवाह ए एम पी रिटेल सर्विसेज के निदेशक आशीष जे सान्याल से हुआ। वे डॉ माणिक हीरानन्दानी की बहन हैं।
सैन्य प्रौद्योगिकी का इतिहास
बीसवीं शताब्दी में सेना द्वारा विज्ञान के वित्तपोषण ने वैज्ञानिक अनुसंधान के क्षेत्र में अनेकों प्रभाव देखने को मिले। विशेष रूप से प्रथम विश्वयुद्ध के पश्चात से यह माना जाने लगा है कि सफल सेना के लिए विज्ञान पर आधारित उन्नत प्रौद्योगिकी अत्यावश्यक है।
प्रथम विश्वयुद्ध को प्रायः 'रसायनज्ञों का युद्ध' (chemists’ war) कहा गया है क्योंकि इसमें विषाक्त गैसों का बहुतायत में प्रयोग हुआ तथा नाइट्रेट व अन्य उन्नत विस्फोटकों का विशेष महत्व रहा।
सैन्य औद्योगिक संकुल
सैन्य औद्योगिक संकुल (Military–industrial complex, या military–industrial–congressional complex) से आशय कानून-निर्माताओं, सेना तथा सेना को सपोर्ट करने के लिए निर्मित सैन्य-औद्योगिक आधार के आपसी सम्बन्ध और उससे सम्बन्धित नीति से है। यह शब्द प्रायः संयुक्त राज्य अमेरिका की सेना के पीछे काम करने वाली प्रणाली के लिए प्रयुक्त होता है।
इस शब्द (सैन्य औद्योगिक संकुल)
का प्रयोग सबसे पहले अमेरिकी राष्ट्रपति इजोंहवो के द्वारा 1961 में अपने विदाई समारोह में किया था। तभी से यह प्रचलित हो गया है।
आदित्य पुरी
आदित्य पुरी (जन्म:२७ अक्टूबर १९५०) भारत के एच डी एफ सी बैंक के प्रबंध निदेशक हैं।  वे सितंबर 1994 से इस पद पर हैं तथा भारत के किसी भी बैंक के सबसे लंबे समय तक रहने वाले अध्यक्ष हैं।
आदित्य पुरी का जन्म २७ अक्टूबर १९५० को शिमला में हुआ। उन्होंने पंजाब विश्वविद्यालय से स्नातक किया तथा नई दिल्ली स्थित "द इंस्टिट्यूट ऑफ़ चार्टर्ड एकाउंटेंट्स ऑफ़ इंडिया" से चार्टर्ड एकाऊटैंट की शिक्षा पूर्ण की।
एचडीएफसी बैंक में आने से पहले 1992 to 1994. तक वे मलेशिया में सिटीबैंक के मुख्य कार्यकारी अधिकारी रह चुके हैं।
उर्दू आन्दोलन
उन्नीसवीं शताब्दी के मध्य में उर्दू को भारतीय उपमहाद्वीप के सभी मुसलमानों की भाषा तथा सांस्कृतिक-राजनीतिक पहचान की भाषा बनाने का सामाजिक-राजनैतिक प्रयास उर्दू आन्दोलन कहलाता है। यह आन्दोलन मुगल साम्राज्य के पतन के बाद आरम्भ हुआ तथा अलीगढ़ आन्दोलन से इसको बल मिला। उर्दू आन्दोलन का आल इंडिया मुस्लिम लीग तथा पाकिस्तान आन्दोलन पर बहुत प्रभाव पड़ा। इसके अलावा १९५२ में उर्दू के कारण ही पूर्वी पाकिस्तान (वर्तमान बांग्लादेश) में बंगाली भाषा आन्दोलन आरम्भ हुआ।
बांग्ला भाषा आन्दोलन
बांग्ला भाषा आन्दोलन (१९५२) तत्कालीन पूर्वी पाकिस्तान (वर्तमान बांग्लादेश) में संघटित एक सांस्कृतिक एवं राजनैतिक आन्दोलन था। इसे 'भाषा आन्दोलन' भी कहते हैं। आन्दोलन की मांग थी कि बांग्ला भाषा को पाकिस्तान की एक आधिकारिक भाषा की मान्यता दी जाय तथा इसका उपयोग सरकारी कामकाज में, शिक्षा के माध्यम के रूप में, संचार माध्यमों में, मुद्रा तथा मुहर आदि पर जारी रखी जाय। इसके अलावा यह भी मांग थी कि बांग्ला भाषा को बांग्ला लिपि में ही लिखना जारी रखा जाय।
यह आन्दोलन अन्ततः बांग्लादेश मुक्ति संग्राम में परिणित हो गया। १९७१ में इसी के चलते भारत और पाकिस्तान में युद्ध हुआ और बांग्लादेश मुक्त हुआ। बांग्लादेश में २१ फ़रवरी को 'भाषा आन्दोलन दिवस' के रूप में याद किया जाता है तथा इस दिन राष्ट्रीय अवकाश रहता है। इस आन्दोलन तथा इसके शहीदों की स्मृति में ढाका मेडिकल कॉलेज के निकट 'शहीद मिनार' का निर्माण किया गया।
हरियाणा के लोक सभा निर्वाचन क्षेत्र
हरियाणा में १० लोक सभा निर्वाचन क्षेत्र हैं -
विकासवादी मनोविज्ञान
विकासवादी मनोविज्ञान यह घ्यान में रखता है कि कैसे हमारे पितर से मिली आनुवंशिक विरासत हमारे व्यवहार को प्रभावित करती है। यह विकासवादी पहुँच यह बताती है कि हमारी कोशिका मे जो रासायनिक संकेतिकरण होती है, वह निर्धारित करती है कि हमारे बाल का रंग क्या होगा और हमारी नस्ल कैसी होगी। यह ही नहीं, यह विकासवादी पहुँच हमे समझाती है कि किस व्यवहार ने हमरे पितर को जीवित रखा और प्रजनन करने में सहायता की। विकासवादी मनोविज्ञान चार्ल्स डार्विन की १८५९ की किताब 'ओन द ओरिजिन ओफ स्पीशिस' में पहली बार देखा गया था। चार्ल्स डार्विन का कहना है कि प्राकृतिक चुनाव कि प्रक्रिया से हम देख सकते है कि जो सबसे योग्य है वह हि जिवित रह सकता है। उनका यह भी कहना है कि हमरे लक्षण के विकास ने ही हमारे जाति को हमारे वातावरण के साथ अनुकूलन करने मे सहायता की है। विकासवादी मनोविज्ञानिकों ने चार्ल्स डार्विन के विचारो पर चर्चा की है। उनका कहना है कि हमारे आनुवंशिक विरासत हमारे भौतिक लक्षण, जैसे हमारे बालों और आँखो का रंग, के साथ हमारे व्यक्तित्व के लक्षण और हमारे सामाजिक व्यवहार के बारे में भी बताता है। उदाहरण, विकासवादी मनोविज्ञानिकों का कहना है कि कुछ व्यवहार जैसे शर्म, ईर्ष्या और अपार सांस्कृतिक समानता जो संभावित साथियों मे वांछित की जाती है, वे कईं हद तक आनुवंशिक विज्ञान से निर्धारित की जाती है। उनका मानना है कि यह इस लिये होता है क्योंकि इस व्यवहार ने मानव के जिवीत रहने कि गति को बढ़ाया है।
विकासवादी मनोवैज्ञानिकों का कहना है कि विकासवादी मनोविज्ञान केवल मनोविज्ञान का एक उप-अनुशासन नहीं है। उनका कहना है कि विकासवादी मनोविज्ञान हमें एक मूलभूल्, सैद्धांतिक ढाँचा तय करता है जिससे सारे मनोविज्ञान का क्षेत्र एकीकृत हो सकता है। विकासवादी मनोविज्ञान के सिद्धांतों और निष्कर्ष के कई क्षेत्रों में प्रयोग हैं। कुछ क्षेत्र हैं -- अर्थशास्त्र, पर्यावरण, स्वास्थ्य, कानून, प्रबंधन, मनोरोग विज्ञान, राजनीति और साहित्य।
भौतिक और सामाजिक वातावरण के परिवर्तन; विशेष रूप से मस्तिष्क संरचना या संज्ञानात्मक तंत्र का परिवर्तन और व्यक्तियों के बीच व्यवहार मतभेद पर मानव के मनोवैज्ञानिक रूपांतरों के अध्ययन को विकासवादी मनोविज्ञान कहते है। हालांकि यह विकासवादी मनोविज्ञाना आज-कल बहुत प्रसिद्ध है, इसने कई विवादों को उत्पन्न किय है। विकासवादी मनोविज्ञानिकों का कहना है कि कई महत्वपूर्ण व्यवहार अपने आप होते है, अर्थात वे हमारे आनुवंशिक विरासत के परिणाम है। इसके कारण वातावरण और समाज का हमारे व्य्वहार मे महत्व कम हो जाता है। इस आलोचना के उत्पन्न होने पर भी विकासवादी मनोविज्ञान ने कई अनुसंधानों को उत्पन्न किय है जो यह खोजते है कि कैसे हमरी जैविक विरासत का हमारे लक्षण और व्यवहार पर प्रभाव उत्पन्न होता है।
विकासवादी मनोविज्ञान के यह आलोचनाए है :-
विकासवादी मनोविज्ञानिकों ने कई आलोचनाओं को संबोधित किया है। उनका कहना है कि कुछ आलोचनाओं का आधार गलत पोषण विरोधाभास बनाम प्रकृति या अनुशासन की गलतफ़हमी पर निर्भर है। रोबेर्त कुर्ज़्बन का कहना है कि "...इस क्षेत्र के आलोचक, जब वह कहते हैं, तब वह निशाने से सीर्फ़ जरा सा ही नही चूकते हैं। उनका भ्रम गहरा और गम्भीर है। ऐसा नहीं है की वह ऐसे लक्ष तय करते हैं जो निशाना पूरा कर सकते हैं; बस वह उनकी बंदूक पीछे की ओर से पकड रहे है।
महाभारत (२०१३ फ़िल्म)
महाभारत अमान खान निर्देशित भारतीय पौराणिक कथा नाटक एनिमेटेड फ़िल्म है। फ़िल्म के निर्माता कौशल कांतिलाल गदा एवं धवल जयंतिलाल गदा हैं। फ़िल्म क्रिसमस के अवसर पर २७ दिसम्बर २०१३ को जारी की गई। अमिताभ बच्चन, माधुरी दीक्षित, अजय देवगन, विद्या बालन, सनी देओल, अनिल कपूर, जैकी श्रॉफ, मनोज बाजपेयी, दीप्ती नवल फ़िल्म में विभिन्न पात्रों को आवाज देने के लिए चुने गये हैं। महाभारत को बॉलीवुड की सबसे मंहगी एनिमेटेड फ़िल्म माना जा रहा है।
मोहम्मद शतह
मोहम्मद शतह (; १९५१ – २७ दिसम्बर २०१३) लेबनान के अर्थशास्त्री और राजनयिक थे। वो त्रिपोली, लेबनान से लेबनान के सुन्नी मुसलमान नेता थे।
नांदेड़ एक्सप्रेस आग
नांदेड़ एक्सप्रेस आग २८ दिसम्बर २०१३ को घटित घटना है जिसमें "बैंगलोर-नांदेड़ एक्सप्रेस" की एक बोगी में आग लग गई। रेलगाडी के एक डिब्बे में आग लगी जिसमें ७२ यात्री थे। रेलगाडी २७ दिसम्बर रात १०:४५ बजे बेंगलूरू से निकली थी। डिब्बे में आग २८ दिसम्बर २०१३ को तड़के भारतीय समयानुसार सुबह ०३:३० बजे अनंतपूरम जिले में लगी। लगभग स्थानीय समयानुसार सुबह ०३:२० बजे जब रेलगाडी सत्यसाईं बेंगलुरु मंडल के प्रशांति निलयम रेलवे स्टेशन से धर्मावरम की ओर दो किलोमीटर आगे थी उसी समय आग लग गयी। रेलगाडी के द्वितीय वातानुकुलित डिब्बे में तब आग लगी जब वह कर्नाटक की राजधानी बेंगलूरू से नांदेद जा रही थी।  डिब्बे में कुल ७२ सीटें थी और सभी पर यात्री थे। डिब्बे में आग लगने से २ बच्चों सहित २६ लोगों की मौके पर ही मौत हो गई जबकि १५ लोग घायल हो गये। रेलमंत्री मल्लिकार्जुन खड़गे ने मारे गए व्यक्तियों के आश्रितों को ५ लाख रुपये की अनुग्रह राशि देने की घोषणा करते हुए कहा कि घायलों की चिकित्सा का पूरा खर्च रेलवे वहन करेगी।
आँवला, उत्तर प्रदेश
आँवला (Aonla) भारत के उत्तर प्रदेश राज्य के बरेली ज़िले में स्थित एक नगर है।
2001 की जनगणना के अनुसार यहाँ की कुल जनसंख्या 45,263 थी। इसमें पुरुषों की संख्या 52% और महिलाओं की 48% थी। इस शहर में विधिवत नगर पालिका है। यहाँ की औसत साक्षरता दर उस समय 79% थी जो राष्ट्रीय साक्षरता (59.5%) से काफी अधिक है। उस समय (2001 में) यहाँ 91% पुरुष और 69% महिलाएँ साक्षर थीं। कुल जनसंख्या का 15% उन बच्चों का था जिनकी आयु 6 वर्ष से कम थी।
इस क्षेत्र में अत्यधिक संख्या में आंवले के पेड़ होने के कारण इस जगह का नाम आँवला पड़ा जो शुद्ध हिन्दी शब्द आमला का अपभ्रंश है।
रुहेलों के शासन काल (1730-1774) में यहाँ 1700 मस्जिदें व 1700 कुएँ हुआ करते थे। उस समय दुनिया के सबसे खूबसूरत शहर बुखारा में इसकी तुलना की जाती थी। सन् 1774 में अंग्रेजों व अवध (लखनऊ) के नवाब ने मिलकर आँवला को खूब लूटा और पूरी तरह से नष्ट कर दिया। सन् 1801 के बाद नेस्तनाबूद खण्डहरों पर यह शहर फिर से बसाया गया। सन् 1730 से 1774 तक आँवला रुहेलखण्ड रियासत की राजधानी रहा।
इतिहासकारों के अनुसार सन् 1200 के आसपास आँवला में दिल्ली के सुल्तानों का टकसाल था जहाँ सिक्के ढला करते थे। 500 वर्षो तक रुहेलों के आने से पूर्व आँवला कठेरिया राजपूतों का गढ़ हुआ करता था। उस समय यहाँ के जमींदार राजा कहलाते थे। यहाँ कठेरिया राजाओं में खड्गसिंह, हरसिंह देव व रामसिंह काफी प्रसिद्ध हुए। दिल्ली के सुल्तान नासिरुद्दीन महमूद ने सन् 1254, बलवन और जलालुद्दीन खिलजी ने सन् 1291 और फिरोजशाह तुगलक ने सन् 1379 से 1385 के मध्य यहाँ पर बड़ी सेनाओं के साथ आक्रमण करके राजपूतों को दबाया। दुर्जनसिंह यहाँ के अन्तिम राजा थे। सन् 1730 में रुहेलों ने आँवला पर अधिकार किया। रुहेलों के अली मोहम्मदखाँ, बख्शी सरदारखाँ और अहमदखाँ यहाँ के नवाब हुए। अंग्रेजो ने इस शहर पर आक्रमण करके कब्जा कर लिया और आँवला के स्थान पर बरेली को रुहेलखण्ड का मुख्यालय बनाया। आँवला को केवल तहसील रहने दिया। सन् 1857 में आँवला 11 महीने अंग्रेजों से आज़ाद रहा। उस समय कल्लनखाँ यहाँ के नाजिम बने। सन् 1920 के बाद सभी स्वतन्त्रता आन्दोलनों में यहाँ की जनता ने हिस्सा लिया, यातनाएँ झेलीं और जेल भी गये।
भोपाल विलासपुर एक्सप्रेस
भोपाल बिलासपुर ट्रेन भोपाल शहर के भोपाल जंक्शन तथा छत्तीसगढ़ के बिलासपुर नामक स्थान के बीच चलती है। बिलासपुर पहले मध्यप्रदेश में ही था पर बाद में ये अलग होकर एक नए राज्य छत्तीसगढ़ का हिस्सा बन गया। इसलिए यह दो राज्यों को जोड़ने वाली ट्रेन भी है।
भोपाल से बिलासपुर जाने वाली ट्रेन को ट्रेन संख्या १८२३५ के नाम से जाना जाता है तथा बिलासपुर से छत्तीसगढ़ जाने वाली ट्रेन को १८२३६ क्रमांक दिया गया है। बिलासपुर शहर की महत्ता, इसकी लक्ष्य तथा उत्पत्ति आदि को देखते हुए इस ट्रेन को बिलासपुर के नाम से ही जाना जाता है।
यह ट्रेन एक दैनिक ट्रेन है अतः रोज दोनो तरफ से इसका परिचालन होता है। जिसमें से की ट्रेन संख्या १८२३५ भोपाल जंक्शन से रोज ०८:०० बजे निकलती है तथा वापस आते समय ०५ : ३० बजे पहुँचती है।
इस ट्रेन का परिचालन बीना – कटनी रेलवे परिपथ पर होता है। यह ट्रेन लगभग ६३ स्टेशन्स पर रूकती है। यह ट्रेन शहर के रेलवे स्टेशन के साथ साथ ग्रामीण क्षेत्र के रेलवे स्टेशन आदि पर भी रूकती है।
ये दोनों ट्रेन दैनिक लगभग ७२० किमी की दूरी २३ घंटे में तय करती हैं। ट्रेन संख्या १८२३५ भोपाल बिलासपुर एक्सप्रेस ५४ किमी / घंटा की रफ़्तार से भोपाल जंक्शन से खुरई रेलवे स्टेशन तक चलती है। इसके बाद में ग्रामीण क्षेत्र का बाहुल्य हो जाने के कारण खुरई सुमरेरी स्टेशन से बिलासपुर छत्तीसगढ़ तक इसकी औसत रफ़्तार कम हो जाती है। इस दूरी में यह ४० किमी / घंटा की रफ़्तार से चलती है।
वहीँ ट्रेन संख्या १८२३६, बिलासपुर से भोपाल एक्सप्रेस पूर्णतयः एक पेसेंजेर ट्रेन है अतएव सहजता से अंदाजा लगाया जा सकता है कि इसकी गति काफी कम होगी। यह ट्रेन भोपाल तक पहुंचने तक मार्ग में पड़ने वाले हर एक स्टेशन पर रूकती है। इस दौरान इसकी रफ़्तार ३४ किमी / घंटा रहती है।